text: L'heliport nacional es dimensiona pensant en vols de com a màxim quinze passatgers | Altaveu
  BPA: 1141 days 2 hours 59 minutes 33 seconds sense diàleg ni solució
  La terminal ocuparà part de l'espai disponible entre la part inferior de la plataforma d'aterratge i enlairament (FATO) i la vessant de la muntanya, i pot estar distribuïda en una o dues plantes, com s'ha dit. Estarà emplaçada en una posició preferencial, amb aparcament i accés vial des dels nivells inferiors. L'accés dels passatgers des de la terminal fins a la plataforma es realitzarà mitjançant ascensors, a més de disposar d'escales per a sortides d'emergència.
  Segons l'estudi tècnic, caldrà construir un vial d'accés d'enfront el terreny de l'heliport com a prolongació d'un carrer proper per poder accedir a l'edifici terminal amb una amplada igual o superior al que el pla d'urbanisme d'Encamp indica com entrada de la unitat d'actuació Tresoles. El vial tindrà un circuit, i si escau, cul-de-sac suficient per complir la normativa contra-incendis, i el fet que hi pugui girar un autobús de 30 places. També es facilitarà l'accés (restringit a vehicles autoritzats) fins a la plataforma, mitjançant una rampa helicoïdal.
  A més a més es proporcionarà un estacionament per almenys 25 vehicles privats, a més d'un mínim de 15 més en previsió de creixement de la demanda, o altres necessitats d'aparcament. La zona d'aparcament es podrà situar en soterranis o semisoterranis, amb una comunicació accessible amb l'espai de la terminal.
  Més enllà de la terminal, el camp de vol, és a dir, la plataforma on queda integrat el punt d'aterratge i enlairament, hauria de tenir, de manera mínima, uns 3.300 metres quadrats segons els càlculs fets per la firma aeronàutica Itor Martin. Les especificacions mínimes inicials inclouen una àrea d'aproximació i d'enlairament (FATO), amb una superfície mínima de 350 metres quadrats, equivalent a un cercle de diàmetre de 21,1 metres sense àrea de seguretat. Almenys dos llocs d'estacionament per helicòpters, amb una superfície mínima de 350 meres quadrats, equivalent a un cercle de diàmetre de 21,1 metres sense àrea de seguretat.
  A més a més hi ha d'haver carrers de rodament des de la plataforma d'enlairament fins a llocs d'estacionament i hangars, i resta de plataforma, amb una superfície de mil metres quadrats més. Instal·lacions complementàries en plataforma, amb 200 metres quadrats disponibles, i estació
  meteorològica, amb 50 metres quadrats més d'espai. I finalment hangars per a estacionament d'helicòpters com un sostre construït de mil metres quadrats de superfície total. En lloc de fer un sol hangar, els tècnics proposen que per les limitacions de l'espai es construeixin dos o tres hangars de menor grandària que un de sol disposats en diversos punts del camp de vol.
  Tornarà a sortir el sol abr. 13, 2018 at 9:27
  Dòna molta pena veure aquest projecte.
  El sentit del ridícul hauria de ser present a la gent responsable que intenta montar aquest galliner.
  Algù s'hi veu allí fent recepcions protocolaries de personalitats ?.
  On s'espereran els comitès de benvinguda? A la planta de formigò ? A baix, a la rotonda del tùnel ?.